**Suplement i Certifikatës për kualifikimin profesional,**

**RECEPSION, Niveli III në KSHK, referuar nivelit III të KEK**

**Individi është i aftë:**

* Të zbatojë parimet e etikës profesionale
* Të zbatojë rregullat e komunikimit në recepsion
* Të presë dhe përcjellë klientët;
* Të planifikojë dhomat sipas kërkesave të veçanta të klientit
* Të kryejë të gjitha llojet e rezervimeve
* Të kryejë procedurat e regjistrimit në hotel (regjistrim/ check-in)
* Të përdorë informacionin për tipet e dhomave, tarifat dhe paketat.
* Të përgatisë listën e mbërritjeve për gjithë kategoritë e klientëve
* Të përgatisë listën e statusit të dhomave
* Të bashkëpunojë me sektorë të tjerë të hotelit (housekeeping, bar, restorant, menaxhim)
* Të kryejë procedurat në largim të klientit (çregjistrim/check-out)
* Të mbajë dokumentacionin dhe të regjistrojë të gjitha shpenzimet e klientit
* Të trajtojë mesazhet, kërkesat dhe ankesat e klientëve
* Të administrojë çelësat e dhomave
* Të kryejë veprime në “kesh” dhe me mjete të tjera pagesash
* Të kryejë procedurat e lëshimit të faturës fiskale
* Të zbatojë elementët e marketingut në shitjet në recepsion.
* Të zbatojë rregullat e sigurisë së klientit
* Të zbatojë rregullat e higjienës dhe të mbrojtjes së mjedisit
* Të zbatojë rregullat e sigurisë në punë dhe emergjencës në shërbimet e recepsionit
* Të përdorë teknologjinë dixhitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Recepsion”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës në industrinë e shërbimit hotelier dhe mikpritjes në përgjithësi.

Me përfundimin e kualifikimit profesional “Recepsion”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).